<classify> Azam inakalia nafasi ya pili kwenye msimamo huo ikiwa na pointi 59 huku Simba ikiwa ya tatu kwa kujikusanyia pointi 58, huku timu zote zilizopo nafasi tatu za juu zikicheza michezo 26.Akizungumza na gazeti hili baada ya kumalizika kwa mchezo huo, Kitambi alisema matumaini yao makubwa katika kuelekea ubingwa yalikuwa kwenye mchezo huo, lakini baada ya kupata sare ni kama wamepoteza mwelekeo na kuwapa nafasi kubwa wapinzani wao Yanga kutetea taji hilo.Ukweli matokeo ya leo juzi yamepoteza kabisa matumaini yetu ya ubingwa msimu huu na tunawapa asilimia kubwa Yanga kuwa mabingwa kutokana na idadi ya pointi walizotuacha lakini tutaendelea kupambana katika michezo yetu minne iliyosalia ili kuhakikisha tunashinda na kumaliza nafasi ya pili, alisema Kitambi.Kitambi alisema baada ya kupoteza matumaini ya ubingwa wa Ligi ya Bara, nguvu zao kubwa hivi sasa wamezielekeza kwenye mchezo wa fainali wa Kombe la FA, dhidi ya Yanga, lengo ni kuhakikisha wanashinda na kwenda kuiwakilisha nchi kwa mara nyingine kwenye Kombe la Shirikisho Afrika.Kwa upande wake kocha msaidizi wa Simba, Adam Abdallah alikiri matokeo ya mchezo huo kuwaweka katika wakati mgumu wa kunyakua taji hilo msimu huu, lakini akasema hawatakata tamaa kupambana hadi mwishoni mwa msimu.Kocha huyo aliyechukua nafasi ya Jackson Mayanja, ambaye hakuwepo kwenye benchi la Simba kutokana na kutumikia adhabu aliyoipata katika mchezo dhidi ya Toto Africans, alisema waliingia uwanjani wakiwa na matumaini makubwa ya ushindi, lakini imekuwa tofauti na vile walivyofikiria.Nafurahi kuona wachezaji wangu walicheza kwa kujituma ili kutafuta ushindi, lakini ilishindikana tunalazimika kuyapokea matokeo haya ingawa hayakuwa matarajio yetu na kwa sasa ni wazi tupo nje ya ubingwa ingawa hatutakata tamaa tutaendelea kupambana hadi mechi ya mwisho, alisema Abdallah.  <topic>: michezo 